《寄李汝培太仆 其三》
明代·余继登

自是天难问，谁云宦易工。红颜辞露冕，白日卧秋风。

暂跨扬州鹤，聊閒鲍氏骢。君身非阮籍，肯复泣途穷。

作者简介：（1544—1600）明河间府交河人，字世用，号云衢。万历五年进士。授检讨，与修《会典》。二十六年以礼部侍郎摄部事，请停一切诛求开采之害民者，又请罢矿税中官，皆不纳，郁郁成疾。著有《典故纪闻》、《淡然轩集》。